આવુ જ વાજપેયીનું પણ હતું, કોંગ્રેસના પ્રખર વિરોધી જ્યારે પહેલી વખત વિદેશ પ્રધાન થયા અને પોતાની ચેમ્બરમાં આવ્યા ત્યારે તેમણે પોતાના અંગત સચિવને પુછ્યું કે હું અગાઉ પણ આ ચેમ્બરમાં આવેલો છું, ત્યારે મને યાદ છે આ દીવાલ ઉપર એક તસવીર હતી, પણ હવે તે તસવીર નથી આવું કેમ બન્યું? અંગત સચિવે સંકોચ સાથે કહ્યું કે તમારી વાત સાચી છે, અહીં તસવીર હતી, તે જવાહરલાલ નહેરૂની હતી, પણ હવે સરકાર બદલાઈ એટલે અમે તે ઉતારી લીધી છે. બાજપાઈએ નમ્રતા સાથે કહ્યું નહેરૂ કોઈ પક્ષના નહીં દેશના વડાપ્રધાન હતા. મને લાગે છે કે તમારે તે તસવીર ફરી તેની જગ્યાએ લગાવી દેવી જોઈએ અને તેઓ મંત્રી રહ્યા ત્યાં સુધી તેમની ચેમ્બરમાં નહેરૂની તસવીર હતી.